Al-Isti a-dha - Ang paghingi ng kalinga sa Allah o Pagpapaadya 

(a- v u-dhu bil-la-hi mi-nash-shay-tanir rajeem) 

Ginawang panuntunan ng Allah (§f) sa lahat ng nagbabasa ng Dakilang Qur'an, 
na hilingin ang kalinga Niya mula sa 'Shaytdn' na isinumpa, na Kanyang (H) 
sinabi batay sa pagkakasalin: "At kung nais mo, O ikaw na naniwala sa Allah, na 
bigkasin ang anumang talata sa Kabanal-banalan na Qur'an ay hilingin mo ang 
kalinga ng Allah ($f) mula sa kasamaan ni 'Shaytdn' na isinumpa at inilayo mula 
saAwa ng Allah." (Qur'an, Surat an-Nahl 16:98) 

Dahil sa ang Dakilang Qur'an ay gabay sa sangkatauhan at lunas sa mga sakit na 
pagkaligaw ng puso. At si 'Shay tan' ay nagdudulot ng mga masasama at mga 
paglilinlang, na kung kaya, inutusan ng Allah (M) ang lahat ng nagbabasa ng 
Qur'an na gawin nilang Tagapangalaga ang Allah (fg) mula sa isinumpang 
'Shaytdn' at sa kanyang pambubuyo, at sa kasamaan ng kanyang mga tagasunod. 

At nagkasundo ang mga Pantas ng Islam na ang istVddha ay hindi kabilang sa 
Dakilang Qur'an, na kung kaya, hindi ito naisulat sa Qur'an. 

At ang kahulugan ng "a-^u-dhu bil-lah" ay hinihingi ko tanging sa Allah lamang 
na nag-iisa, ang Kanyang kalinga, nagpapakupkop ako sa Kanya at hinihiling ko 
na pangalagaan Niya ako; 

"mi-nash-shay-tan" — mula kay 'Shaytdn' at sa lahat ng mga walang-galang na 
masuwayin mula sa mga jinn at mga tao, na nililihis niya ako sa pagsunod sa 
aking 'Rabb' (Allah H) na Tagapaglikha at sa pagbabasa ng Kanyang Aklat; 

"ar-rajeem" — ang isinumpa na malayo sa lahat ng kabutihan. Ito ang kahulugan 
ng istVddha. 


